
Durante reunion den Parlamento 


PARLAMENTARIONAN A RETIRA COMO 
PARLAMENTARIO PA HURAMENTA COMO 
MINISTER DI GABINETE WEVER-CROES II 


“Hunto Parlamento y Gobierno lo duna cara pa asina e 
pueblo por haña progreso y bienestar” 


Na Parlamento diahuebs mainta a tuma luga e reunion riba un 
punto di agenda cu ta 'Onderzoek geloofsbrieven en toelating 
als leden der Staten'. E Parlamentarionan den Parlamento 
number 11 cu lo huramenta como minister di Gabinete Wever- 
Croes ll, a tuma nan retiro como parlamentario. E comision 
encarga a controla e credencialnan di e candidatonan cu 
lo drenta Parlamento y esakinan a wordo aproba y tur lo 
huramenta diabierna 17 di september como parlamentarionan 
di Parlamento 11. 


“Nos a haci nos ultimo acto awe den reunion publico como 
parlamentario. Mañan lo tin e huramentacion di e otro 
parlamentarionan nobo. Parlamento lo aproba credencialnan 
di e ministernan nobo y despues e ministernan nobo tambe lo 
huramenta”, Prome Minister a indica. 


Premier Evelyn Wever-Croes ta agradeci di por a sirbi e ultimo 
dos lunanan aki den Parlamento cual, el a expresa, tabata 
2 luna hopi intensivo pero fructifero. Alabes e ta felicita tur e 
candidatonan nobo cu ta bay bira parlamentario cual 6 ta di 
MEP y 2 ta di RAIZ. 


Pa Partido MEP lo huramenta: Señor Ady Thijsen, señora 
Shailiny Tromp-Lee, señora Setty Christiaans-Yarzagaray, 
señora Darlaine Guedez-Erasmus, señor Alvin Molina y señor 
Marco Berlis. Pa Partido RAIZ lo huramenta: señora Micheline 
Raymond y señor Raymond Kamperveen. 


“Mi ta desea tur e parlamentarionan pa Parlamento 11 y e 
ministernan di Gabinete Wever-Croes II hopi sabiduria, hopi 
forza y hopi exito. Aruba ta bay enfrenta momentonan dificil 
Nos no a sali di tur e crisis ainda, nos tin retonan grandi, pero 
ta hunto Parlamento y Gobierno lo mester duna cara pa asina 














e pueblo por haña su progreso y bienestar cu tanto e ta anhela. 
Mi ta gradici tur esnan cu a sostene nos durante eleccion, 
cu a sostene mi persona pa por a ocupa e posicion aki den 
Parlamento y aworaki pa e di dos reto, Minister President pa di 
dos biaha,” Prome Minister a termina bisando. 

Prome Minister Evelyn Wever-Croes: 


PROME MINISTER A TRASPASA CARTERA DI 
INTEGRIDAD NA SR. URSELL ARENDS 


“Mi tin tur confiansa cu Integridad ta den bon man y 


semper mi lo tey pa yuda” 





UT Es 
EN 





Durante e periodo di gobernacion di Gabinete Wever-Croes 
|, Prome Minister Evelyn Wever-Croes tabata tin e cartera di 
Integridad bou di su encargo. Un cartera cu pa Prome Minister 
tabata di hopi importancia mirando cu integridad tabata un punto 
cardinal den e plan di gobernacion. Prome Minister, durante su 
periodo como Minister di Integridad a traha riba e fundeshi cu 
Aruba mester pa construi e edificio di integridad. A traves di 
Bureau Integriteit Aruba a logra construi e departamento aki cu 
awe ta un realidad. 


Prome Minister tambe a traha conhuntamente cu Stichthing 
Deugdelijkheid Bestuur Aruba riba un National Integrity Scan 
pa yega na un nul-meting riba e tereno di integridad. E scan aki 
ta den e fase final y pronto lo wordo presenta na comunidad. 


Otro aspecto importante cu Premier Wever-Croes a aporta 
na dje ta Corporate Governance na unda a yega na diferente 
palabracion den cuadro di bon gobernacion dinos companianan 
estatal. 


— 








Integridad lo sigui ta importante den e proximo gobernacion 
di Gabinete Wever-Croes Il na unda cu lo sigui construi riba e 
fundeshi cu ya a wordo crea. Pa Prome Minister e traspaso di 


e cartera aki ta crea emocionnan mixto mirando tur e esfuerso 
cu el a pone den e cartera aki. Seńor Ursell Arends lo bira e 
proximo minister cu lo carga e cartera aki y lo sigui construi riba 
e fundeshi cu a wordo crea durante e 4 ańanan di Gabinete 
Wever-Croes |. 


“Awe a toca e momento pa traspasa e cartera di Integridad 
pa sr. Ursell Arends kende ta e minister nobo cu lo ta bay ta 
encarga cu ne. Manera mi a indica anteriormente e cartera 
di integridad semper tabata manera un baby pa mi y ta poco 
dificil pa lag'e bay. Pero mi tin tur confiansa cu e lo ta den bon 
man y semper mi lo tey pa yuda. Integridad lo sigui hunga un 
rol primordial den cada ministerio di Gabinete Wever-Croes II,” 
Prome Minister Evelyn Wever-Croes a finalisa bisando. 


MINISTER XIOMARA MADURO 

MINISTER XIOMARA MADURO TA FELICITA 
E HOBENNAN CU TA CUMINSA COMO 
HULPKOMMIES DER INVOERRECHTEN EN 
ACCIJNZEN DEN CUERPO DI ADUANA 


Dialuna mainta Minister di Finansa, Asuntonan Economico y 
Cultura Sra. Xiomara Maduro tabata presente na Departamento 
di Aduana pa apertura di e inicio di educacion pa formacion di 
un grupo di 17 hoben cu ta cuminsa como Hulpkommies der 
Invoerrechten en Accijnzen den Cuerpo di Aduana. Despues di 
un seleccion extenso di basta prueba e hobennan aki a keda 
selecciona pa cuminsa traha y sifia e trabou di Aduanero. 


E mandatario ta desea cada un di nan forza y sabiduria pa 
completa e estudio cu exito y asina pronto Cuerpo di Aduana lo 
por conta cu 17 Hulpkommies der Invoerrechten en Accijnzen 
nobo. Den su discurso Minister Maduro a expresa, 'corda 
semper cu tur exito ta depende di bo mes. E trabou no ta 
facil, pero mescos ora lama ta bruto, ta bo compas ta locual lo 
yudabo semper pa yega unda bo kier yega. E uniform cu bo lo 
carga tin su respet, pesey corda semper riba e responsabilidad 
cu desde awe bo tin riba bo schouder pa trata e uniform aki cu 
hopi respet.' 

Tur afia ariba 16 di september Nacionnan Uni (UN) y mundo 
henter ta observa dia mundial di ozon (World Ozone Day). 
Desde 1987 a propone cu riba e dia aki ta celebra y ta pone 
atencion riba e tema di capa solar y di preservacion di e capa 
di ozon. E fecha 16 di september ta e dia cu a firma e protocol 
na Montreal cu ta trata e substancianan cu ta afecta y por 
caba cu e capa di ozon. P'esey tambe ta yama e documento 
‘Montreal protocol’. 


Directie Natuur en Milieu (DNM) ta e instancia gubernamental 
cu tin e tarea di conscientisa tur riba e temanan relaciona cu 
naturalesa y medio ambiente, ademas di nan tarea di formula 
maneho. DNM kier trece dilanti cu e capa di ozon tin un rol 
importante pa proteha salud di hende, e medio ambiente y 
diferente ecosistema. 


Tambe nos kier informa con e Montreal protocol a bira un exito 
y con esaki tambe por sirbi como ehempel pa otro convenio 
bini na vigor. Si tin determinacion di parti esnan envolvi pa 
yega na un meta desea y necesario, esaki ta posibel pa trece 
cambionan real. 


Kico ta e capa di ozon? 

Na Ingles ta yam'e ‘ozone layer’. E ta un capa di gas fragil 
cu ta proteha e mundo door di absorba mayoria di radiacion 
ultravioleta for di solo cu ta dañino. E capa aki ta yuda preserva 
bida riba nos planeta. 


Kico a yuda e capa di ozon? 

. E iniciativanan di e Montreal protocol, su amiendanan 
y e avancenan tawata exitoso pa introduci medidanan cu 
ta yuda controla uzo di productonan dañino, e asina yama 
Ozone-Depleting Substances (ODS's) cu ta caba cu e capa 
solar, asina a yuda proteha esaki. ODS's ta tipo di gasnan cu 
ta bini di actividadnan humano manera industria cu awor ta 
controla pa tur e partido cu ta forma parti die Montreal protocol. 
E obhetivo final ta pa elimina e productonan cu ta contene 
ODS y desaroya conocementonan cientifico y informacion 
tecnologico pa cu esaki. 


Cua ta e temanan pa tene cuenta cune rond di e topico di e 
capa di ozon? 

Temanan manera e capa di e ozon (ozone layer) ta: cambio di 
clima, daño na e capa solar, promocion di e productonan cu 
ta ozone friendly, e rayonan ultravioleta, e ondanan cayente 
cu tin di haber cu e gasnan den atmosfera, Montreal protocol, 
Kigali amendment. 


E aña aki relaciona cu e Dia Mundial di Ozon, Nacionnan 
Uni kier pa celebra e exito di e esfuerso global di e Montreal 
protocol, pa e union y determinacion di e paisnan cu a firma 
e protocol aki. P'esey mes paisnan mester coopera y sostene 
e Kigali Amendment na e Montreal protocol cual a drenta na 
vigor desde 1 di januari 2019. Esaki ta encera pa eradica y 
stop cu 'hydroflourocarbons' (HFC's) cual ta e gasnan potente 
cu ta contribui na cambio di clima. E amienda aki por yuda 
evita cu temperatura global lo subi te cu 0.4 grado C pa final di 
e siglo. Tambe door di combina e accionnan, elimina mas gas 





WORLD OZONE DAY 

HFC y cambia pa e productonan cu ta spaar energia, p.e den 
e industria cu ta traha e productonan pa fria (cooling industry), 
manera airco y frishider, nos por logra mas beneficio pa e clima 
y proteccion pa e ozon. 


Informacionan y recomendacionnan adicional pa tene cuenta 
cune tocante e capa di ozon. 


Departamento meteorologico ta e instancia cu ta duna 
indicacion tocante e rayonan ultravioleta cu ta midi rond mundo. 
Asina hende por sa ki grado ta safe y con largo por keda pafor 
sin cu esaki ta afecta e cuero na un forma peligroso. Esaki ta 
significa cu si bo ta expone bo cuero demasiado na solo bo ta 
hisa e posibilidad di desaroya cancer di cuero. P'esey ta bon pa 
tuma precaucion por ehempel bisti un sombre pa cubri e cara y 
pañanan color cla cu ta cubri gran parti di bo curpa. Tambe ta 
recomenda uza productonan anti-solar cu ta proteha e cuero 
pero uzando uno cu no ta contene e kimico oxybenzone. Pa 
locual ta trata e productonan di aerosol (di fliet), check bon si 
nan no ta contene gasnan HFC of otro kimico dañino pa nos 
medio ambiente. Sea consciente con ta anda cu productonan 
manera airco y frishidair cu por ta contene gasnan HFC's y con 
ta dispone di esakinan. 


DNM ta comparti e pagina di United Nations Environment 
programme unda tin hopi mas informacion di e topico di ozon. 
E pagina ta https://ozone.unep.org 

MINISTER GLENBERT F. CROES =x 


MINISTER GLENBERT CROES A TRASPASA 
MINISTERIO DI ASUNTO SOCIAL 
OFICIALMENTE 

















Diaranzon, 15 di september e mandatario encarga cu Asunto 
Social desde 17 di november 2017, a haci traspaso oficial na 
e proximo Minister di Husticia y Asunto Social, Sr. Rocco Tjon 


Manera Minister Glenbert Croes a expresa durante e traspaso. 
e combinacion di Husticia y Social lo haci e cooperacion { 
entre ambos Ministerio hopi mas estrecho cu ta sumamente 
importante pa un bon ehecucion di e.o Sociaal Crisisplan como 
tambe e maneho social cu Sr. Tjon lo kier hiba. 


Di su banda Minister Glenbert Croes ta sinti cu el a duna hopi 
atencion na e problemanan social sperando cu su entrega a 
crea un fundeshi fuerte riba cual Sr. Tjon por sigui construi. E 
tin tur confiansa den Sr. Tjon su vision y ta dese’e tur clase di 
exito ademas di cu semper lo por conta cu su apoyo. 


Glenbert Croes proxiamamente lo ta e Minister encarga 
cu Labor, Energia y Integracion. Su maneho lo ta basa riba 
rescate di un otro pilar economico, creacion di cuponan di 
trabou ehecutando e programa Aruba kier Traha, como tambe 
union y integracion. 

Minister Glenbert Croes durante congreso di FTA: 


TRAHADOR TA NOS TUR 





Diaranzon 15 di semptember ultimo a tuma luga e di 24 
congreso di e sindicato FTA pa conmemora su 57 aniversario. 
Na e ocasion aki mi a subraya e conferencia anual di ILO 16 
di juni ultimo, durante cual 181 pais a acepta un resolucion 
UNANIMAMENTE cu ta haci un yamada global pa accion pa 
logra un recuperacion laboral di COVID 19 unda e ser humano 
ta central, un desaroyo inclusive, sostenible y resiliente. 


Esaki ta nifica un accion global pa un recuperacion cu lo 
beneficia UN y TUR y tambe NOS PLANETA. 


Na e ocasion aki, mi a subraya un parti importante di e 
resolucion di ILO cu ta referi na e compromiso cu Gobiernonan, 
Dunadornan di Trabao y Sindicatonan lo mester tin pa por 
logra 

A. Crecemento economico y empleo 

B. Proteccion pa tur trahador 

C. Proteccion social universal 

D. Dialogo social. 


Nos gobierno ta sostene e resolucion aki y lo haci esfuersonan 
necesario pa por logra e compromiso aki cu nos gremionan 
pa hunto realisa e puntonan cu e resolucion ta menciona. 
Finalmente e meta ta, e beneficio cu esaki lo trece cu ne pa un 
y tur, cu e ser humano central y tambe cu atencion special pa 
nos planeta. 


Durante e discurso di e mandatario, el a laga un reflexion 
atras: "Trahador ta nos tur. Hasta e dunado di trabou un dia 
tabata un trahado cu a traha duro, crece, progresa para riba 
su propio pianan, cuminsa su propio empresa, y atrabes di su 
inversionnan a crea cuponan di trabou pa otro.” N'e crusada 
unda awe nos ta para, laga nos tur traha hunto pa por nos 
saca nos Pais padilanti pasobra e recuperacion ta depende di 
nos tur pa e por ta pa nos tur. 

















MINISTER DANGUI ODUBER 
Mi 





ister Dangui Oduber: 

ARUBA TOURISM AUTHORITY A PRESENTA 


NAN PLAN DI MERCADEO 


Diaranson atardi Minister di Turismo a reuni cu e gerencia 
y CEO di ATA. Manera ta conoci ańa 2020 y 2021 tabata 
afia nan hopi duro pa e turismo di pais Aruba. Esaki a haci 
cu ATA mester a cambia starategia y hasta uza fondonan di 
emergencia pa mercadia pais Aruba. Den e reunion aki ATA a 
presenta locual nan a haci den mercadeo y tambe nan plan y 
retonan pa cu e mercadeo di nos turismo pa aña 2022. 


Minister Dangui Oduber a duna di conoce cu ATA a selecta un 
agencia nobo di mercadeo na afia 2020 pa reforza e strategia 
cu ta desplega den e area di Norte America, esaki a sosode 
despues di un proceso rigoroso. E evaluacionannan aki cu 
ta keda haci riba e diferente agencianan di meradeo y/of 
promocion ta tuma lugar periodicamente. Esaki ta pa sigura 
cu tur e agencianan cu ta traha pa Aruba y tambe e ekipo 
di ATA mes keda skerpi, asina e mandatario a trece dilanti 
ATA ta keda perura y supervisa cu e agencianan ta cumpli cu 
strategianan stipula pa cada mercado internationalmente. Pa 
di e manera aki e vision di pais Aruba keda alinea y asina atrae 
e turistanan cu nos ta desea. 


Actualmente Aruba ta trahando cu e compania “Engine” pa cu 
e mercadeo Norte Americano, ta trahando cu e compania aki 
desde afia pasa. Minister Dangui Oduber a menciona cu ATA ta 
satisfecho cu e resultadonan desplega te cu awor pa “Engine” 
mey mey di un pandemia. Mirando e retonan nobo di ATA tog 
a dicidi di cuminsa e proceso pa cambia pa un otro agencia 
un agencia cu por pusha e demanda pa Aruba aun mas den e 
situacion fuerte. 


Recientemente ATA a inincia un trayecto di investigacion 
profundo, e proceso aki ta pa sigura cu Aruba ta keda lidera 
den turismo. E investigacion aki ta parti integral di e strategia 
pa cu e plan di mercadeo di aña 2022. Den e plan aki lo bay 
evalua tur e mecadonan di Aruba pa mira kiko ta e punto di 
benta di cada un di nan. Di e manera aki captura e atencion 
debidamente di nos cliente teniendo bon cuenta cu e necesidad 
y deseonan di e consumidor cu nos kier atrae. 

Continuacion ARUBA TOURISM AUTHORITY A PRESENTA NAN PLAN.... 





Minister Dangui Oduber a trece dilanti cu ATA semper a tuma 
desicionnan cardinal a base di datos y investigacion haci. E 
desicionnan y strategianan di ATA semper tabata den consulta 
cu e Minister y e hunta di supervicion di ATA, di e manera aki 
tur ta riba mesun liña. Den aña 2022 ATA lo bay concentra aun 
mas riba e perfil di bishitante di “High Value”. Esaki ta referi 
na e turista cu ta laga mas placa atras den nos economia. 
Tambe lo bay enfoca riba e perfil di “High Value Low Impact 
Tourism”, esaki nan ta e turistanan cu ta gasta hopi y respeta 


nos naturalesa y balornan cultural. Minister Dangui Oduber ta 
sostene e vision aki, e ehercisio aki no lo ta facil pero sigur e 
lo ta necesario segun e mandatario. 


Pa realisa e vision aki caminda gran mayoria di nos bishitante 
ta respeta locual ta importante pa nos. pa realisa e importancia 
aki, no solamente mester enfoca localmente riba educa esnan 
cu ta provee servicio y bishita, pero tambe den atrae esnan 
cu afinidad pa nos producto turistico, pero tambe cu balor pa 
locual ta importante pa nos desaroyo duradero. 


Minister Dangui Oduber a duna di conoce cu e investigacionnan 
haci pa ATA lo finalisa na oktober di e aña aki y lo incorpora e 
resultadonan di e strategia di comunicacion pa 2022 (esaki ta 
e punto di benta di cada mercado turistico). 

un acto di amor 

DPL A HACI DENUNCIA DI FALSIFICACION DI 
DOCUMENTO OFICIAL DI GOBIERNO DI ARUBA 


Ayera den oranan di anochi DPL a bin tuma nota di un 








publicacion riba medionan social cu tawata circulando. Ta trata soaa > à 
aki di un ciudadano cu a opta pa publica un supuesto conseho facebook ag 
positivo di DPL pa un stranhero den e funcion di “Lasser”. h $ E Gl 0 | 
Mesora Minister di Asunto Social y di Labor, Sr. Glenbert Croes SUGGES 
areacciona y denuncia cu e publicacion aki ta totalmente falso. Geerman 3nd 12 others 


MIRA Y LESA PA BO MESH 
DPL tambe ta declara publicamente cu e contenido di e 
Glembert a bisa cu Dick & Doof lo emplea 





publicacion aki ta totalmente falso, tanto e opinion di e Arubiano so. 
ciudadano como e supuesto documento di DPL ta totalmente e a $: 
fabrica y no ta basa riba e berdad. Tipo di publicacionnan asina synka + le | 
ta inaceptabel y no ta contribui na niun desaroyo positivo pa a o 4 | 
oana organs R, 

nos mercado laboral cu ta pasando den momentonan dificil. VENEZQBANG gp UNMbiano pa traha 

ro 

«o Mo dow bow pretesto | 
Ta trata aki di un documento completamente falsifica, fabrica os | 
cu DPL nunca a otorga. Mirando e gravedad, seriedad di e iniae AE 
asunto aki cu ta atacha e bon nomber y credibilidad di DPL, a firma? E minister di LABOR lo firma? E minister di | 

a p INTEGRIDAD lo para esaki? Kiko e MP lo bisa 
entrega un keho oficial na autoridadnan en cuestion pa asina awor? Atrobe eno sa di nada?? 
7 á i Of INTEGRIDAD y CORUPCION lo siguituma | 
investiga e origen y meta di dicho publicacion y documento. lugar??? | 
DPL ta declara tambe cu e no tin niun tipo di relacion cu e DPL 
BOTA a ronu 

ciudadano cu a publica esaki y ta distancia su mes di tur py POSTES 
publicacion y of expresion di dicho ciudadano. Ta pone enfasis O = 


y ta recorda tur ciudadano cu falsificacion di documentonan aa 


oficial di nos Pais ta un hecho castigabel pa ley. 


xy DPL 


DEPARTAMENTO Di PROGRESO LABORAL Osa TIEF 
Hunto Creando Progreso Laboral 


Verklaring toetreding zg Ar hse arbe zi 

T D Venezuela o 
¿da Ub er ae 














me = 
Diahuebs 16 September 2021 WS) AMNLINE 





Departamento di Salud Publico: 


UPDATE 16 DI SEPTEMBER 2021 


Segun resumen di awe 52 persona a recupera y un total di ta ilustra casonan nobo di COVID cu un average semanal di 
22 caso nobo di COVID-19 a keda registra di cual 3 ta no- 276 caso pa dia y un averahe di ‘positivity rate’ semanal di 11% 
residente. E cifranan aki ta representa un ‘Positivity rate bou pa dia. 

di nos residentenan di 7%. 


Actualmente na Aruba tin 30 persona interna debi na COVID di 
E cantidad di casonan activo di COVID-19 pa awe ta 306 y cual den ICU tin 6 persona, riba piso general tin 24 persona y 
cantidad di fayecidonan relaciona cu COVID-19 ta 156. Datos na Colombia tin actualmente 23 persona den Cuido Intensivo. 










RESIDENTE NO-RESIDENTE 





TOTAL 


22 19 3 
Activo 306 273 33 


14715 13388 1327 


Positivo 15177 13814 1363 


HABITONAN PA KEDA nace 
Sdudabel VACUNA 
| E Wo 


Keda activo ta bon pa bo salud! 


Actividad fisico regular ta beneficia curpa y mente. Por reduci pre- 
sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 
roya e forsa di e weso y musculonan; y ta aumenta e ekilibrio, e 
flexibilidad y e condicion fisico. Den e tempo di pandemia aki, ta 
hopi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto pa 
proteha bo y evita transmision. Ban uza tur e hermentnan cu nos 
tin pa caba cu e virus aki na nos isla! 





Casonan Nobo 























Mantene 1.5M aba man Uza tapa boca 
minimo di distancia frecuentemente ES paden di tur luga 

